ΓΡΑΠΤΗ ΕΡΩΤΗΣΗ E-0472/03

υποβολή: Erik Meijer (GUE/NGL) προς το Συμβούλιο

(20 Φεβρουαρίου 2003)

Θέμα: Συνθήκες, μέθοδοι εργασίας και χρονική στιγμή στην οποία θα ρυθμιστεί το μέλλον του Κοσσυφοπεδίου πριν από ενδεχόμενη ένταξη στη ΕΕ

1. Για πόσο διάστημα θεωρεί το Συμβούλιο ότι είναι εφικτό να διατηρηθεί το σημερινό καθεστώς του Κοσσυφοπεδίου ως προτεκτοράτου στην ουσία του ΟΗΕ και της ΕΕ, με μία αφενός εξωτερική ανώτατη διοικητική αρχή και αφετέρου δικό του κοινοβούλιο, δική του κυβέρνηση και δικό του πρόεδρο, με παράλληλη χρήση του νομίσματος δώδεκα κρατών μελών της ΕΕ, χωρίς δικές του εξωτερικές σχέσεις και με επίσημη αναγνώριση της περιοχής ως τμήματος ενός κράτους το οποίο πλέον δεν ασκεί καμία εξουσία εκεί και στην οποία δεν αναγνωρίζεται το δικαίωμα άσκησης εξουσίας στη μεγάλη πλειονότητα του πληθυσμού·

2. Πώς θα αποτρέψετε, με δεδομένη την αβεβαιότητα για το μέλλον και την αδημονία για εξεύρεση λύσης, τη δημιουργία νέων εντάσεων αντί για τη δημιουργία σχέσεων καλής γειτονίας μεταξύ όμορων περιοχών στις οποίες κατοικούν Σέρβοι και Αλβανοί·

3. Το νομικό καθεστώς του Κοσσυφοπεδίου θα διευθετηθεί σύμφωνα προς τις επιθυμίες της πλειονότητας των κατοίκων της εν λόγω περιοχής, πριν από μία ενδεχόμενη ένταξη στην ΕΕ του Κοσσυφοπεδίου ή άλλου κράτους του οποίου τμήμα να αποτελεί το Κοσσυφοπέδιο·

4. Υπό ποιές συνθήκες, με ποιες μεθόδους εργασίας και ποια χρονική στιγμή θα ληφθούν αποφάσεις για το μελλοντικό καθεστώς του Κοσσυφοπεδίου· Πώς θα ζητηθεί η σχετική γνώμη όλων των ενδιαφερόμενων μερών· Πώς θα διευθετηθεί η κατάσταση προκειμένου η λύση αυτή να οδηγήσει σε διαρκή ειρήνη και δημοκρατία·

Πηγή: Η ημερήσια εφημερίδα των Κάτω Χωρών De Volkskrant της 5.2 και της 8.2.2003.

Κοινή απάντησηστις γραπτές ερωτήσεις E-0471/03 και Ε-0471/03

(29 Σεπτεμβρίου 2003)

Το Συμβούλιο έχει πλήρη γνώση των δηλώσεων σχετικά με το Κοσσυφοπέδιο που είχε κάνει ο Σέρβος Πρωθυπουργός Zoran Djindjic πριν δολοφονηθεί. Έχει επίσης πλήρη γνώση της πρόσφατης πρωτοβουλίας ορισμένων μελών της Συνέλευσης του Κοσσυφοπεδίου να εγκρίνουν ψήφισμα για την ανεξαρτησία του Κοσσυφοπεδίου. Στα συμπεράσματα του Συμβουλίου Γενικών Υποθέσεων και Εξωτερικών Σχέσεων της 24ης Φεβρουαρίου 2003 το Συμβούλιο προέτρεψε όλα τα μέρη, τόσο στο Βελιγράδι όσο και στην Πρίστινα, να μην αναλάβουν καμία μονομερή πρωτοβουλία που θα αντιβαίνει προς τον στόχο ενός πολυεθνικού και δημοκρατικού Κοσσυφοπεδίου και θα μπορούσε ναπονομεύσει τη διαδικασία σταθεροποίησης και εξομάλυνσης, όχι μόνον στο Κοσσυφοπέδιο αλλά στην όλη περιοχή. Ο Γενικός Γραμματέας / Ύπατος Εκπρόσωπος της ΚΕΠΠΑ, Javier Solana, στις επαφές που είχε τόσο με τουςπευθύνους όσο και στην Πρίστινα, επανέλαβε επίσης και τόνισε την ανησυχία του Συμβουλίου σχετικά με τις πρόσφατες αποσταθεροποιητικές δηλώσεις και πρωτοβουλίες και παρότρυνε όλα τα μέρη να αποφύγουν μονομερείς πράξεις.

Το Συμβούλιο πιστεύει σθεναρά ότι η απόφαση 1244 του Συμβουλίου Ασφαλείας των Ηνωμένων Εθνών διατηρεί όλη της την ισχύ. Για το λόγο αυτό, το τελικό καθεστώς του Κοσσυφοπεδίου θα χρειαστεί να αντιμετωπιστεί, σε εύθετο χρόνο, στο πλαίσιο της απόφασης αυτής με τη συμμετοχή της Κυβέρνησης του Βελιγραδίου και των εκλεγμένων ηγετών και εκπροσώπων των τοπικών πολιτικών οργάνων στην Πρίστινα.

Το Συμβούλιο,ποστηρίζοντας την Αποστολή των Ηνωμένων Εθνών στο Κοσσυφοπέδιο (MINUK) και τον Ειδικό Αντιπρόσωπο του Γενικού Γραμματέα των ΗΕ,ποστηρίζει ανεπιφύλακτα την πολιτική standards before status. H εφαρμογή της πολιτικής αυτής είναι ουσιώδους σημασίας για την σε εύθετο χρόνο εξέταση της πολιτικής διαδικασίας με την οποία θα καθορισθεί το μέλλον του Κοσσυφοπεδίου, σύμφωνα με ην απόφαση 1244. Στο πλαίσιο της πολιτικής αυτής, το Συμβούλιο, στα συμπεράσματά του της 24ης Φεβρουαρίου 2003,ποστήριξε πλήρως τις προσπάθειες της MINUK να μεταφέρει τιςπολειπόμενες αρμοδιότητες, βαθμιαία, ως το τέλος του 2003, στα προσωρινά όργανα αυτοδιοίκησης του Κοσσυφοπεδίου, εκτός από εκείνες που έχουν ανατεθεί αποκλειστικά στον Ειδικό Αντιπρόσωπο του Γενικού Γραμματέα των Ηνωμένων Εθνών σύμφωνα με την απόφαση 1244 του Συμβουλίου Ασφαλείας των Ηνωμένων Εθνών. Επίσηςπενθύμισε, στα συμπεράσματά του της 14ης Απριλίου 2003 την σημασία που αποδίδει στην πολύ πρόσφατη πρωτοβουλία του Ειδικού Αντιπροσώπου του Γενικού Γραμματέα των Ηνωμένων Εθνών να αρχίσει απευθείας διάλογο μεταξύ του Βελιγραδίου και της Πρίστινας για πρακτικά θέματα αμοιβαίου συμφέροντος.